ไปทานเป็นรอบที่เท่าไหร่แล้วไม่รู้กับร้าน แหลมเจริญซีฟู้ด เรียกได้ว่าเป็นร้านอาหารทะเลร้านโปรดของที่บ้านเลยก็ว่าได้ค่ะ ถึงแม้ไปแต่ละครั้งจะสั่งเมนูคล้ายๆเดิมแต่ก็เพราะว่าชอบมากๆจริงๆ เย่ๆๆ
ล่าสุดที่ไปทานมานี่สั่งแบบไม่อั้นเลยค่ะ มีทั้งกุ้งเผา ให้สังเกตที่มันกุ้ง ฟินสุดๆค่ะะะ *0* นอกจากนั้นปูนึ่งนี่ก็เนื้อมาแบบเน้นๆเลย แต่ถึงอย่างนั้นเมนูทั่วไปอย่างทอดมันกุ้ง ปูผัดผงกะหรี่ และปลาหมึกผัดไข่เค็มก็รสชาติเยี่ยมไม่แพ้กันเลยค่ะ แต่เมนูที่ชอบที่สุดเวลาไปต้องสั่งถึงสองจานก็ต้องเป็นปลากระพงทอดราดน้ำปลาเลยค่ะ ขูดน้ำปลาของเค้าแบบแย่งกันเลย อร่อยมาก เนื้อกรอบหอมมาก น้ำปลาที่ราดเป็นสูตรของทางร้าน พูดได้ว่าให้กินแค่อย่างเดียวทั้งตัวยังได้ 5555555
โดยรวมก็ถือเป็นร้านที่รสชาติเยี่ยมยอดเลยค่ะ ราคาก็ค่อนข้างสูงตามคุณภาพของอาหารนะคะ แต่ก็ถือว่าคุ้มจริง มีโอกาสนี่จะไปอีกเรื่อยๆแน่ค่ะ!